കയര് വകുപ്പിലെ പൊതുമേഖല സ്ഥാപനങ്ങളിലെ ക്രമക്കേടുകളില് അന്വേഷണം ആവശ്യപ്പെട്ട് ചെന്നിത്തല ആലപ്പുഴ: കയര് വകുപ്പിന് coir ministry കീഴിലുള്ള വിവിധ പൊതുമേഖലാ സ്ഥാപനങ്ങളില് നടക്കുന്ന അഴിമതിയും അനധികൃത നിയമനവും ഉള്പ്പെടെയുള്ള വിവാദങ്ങളില് വിജിലന്സ് അന്വേഷണം വേണമെന്ന് രമേശ് ചെന്നിത്തല. ഇക്കാര്യം ആവശ്യപ്പെട്ട് ചെന്നിത്തല Chenithala മുഖ്യമന്ത്രിക്ക് കത്തയച്ചു. കയര്ഫെഡ് ഉള്പ്പെടെ കയര് വകുപ്പിനു കീഴിലെ പൊതുമേഖലാ സ്ഥാപനങ്ങളിലെ ക്രമക്കേടുകളെക്കുറിച്ച് വാര്ത്ത പുറത്തു വന്നതിന് പിന്നാലെയാണ് ചെന്നിത്തല വിജിലന്സ് അന്വേഷണം ആവശ്യപ്പെട്ട് രംഗത്ത് എത്തിയത്. കയര്ഫെഡിലേയും കയര്വകുപ്പിന് കീഴിലെ മറ്റു പൊതുമേഖല സ്ഥാപനങ്ങളിലേയും ക്രമക്കേടുകള് അക്കമിട്ടു നിരത്തുന്ന ഓഡിറ്റ് റിപ്പോര്ട്ട് പൂഴ്ത്തിയത് അടക്കം ഏഷ്യാനെറ്റ് ന്യൂസ് പുറത്തു കൊണ്ടുവന്ന വാര്ത്തകള് മുന്നിര്ത്തിയാണ് വിജിലന്സ് അന്വേഷണം ആവശ്യപ്പെട്ടിരിക്കുന്നത്